ር.ሊ.ጳ ፍራንቸስኮስ ይህንን የተናገሩት ከሐምሌ 19-20/2010 ዓ.ም ድረስ ለሁለት ቀናት ያህል የቆየ የስነ-ምግባር የነገረ መለኮት ምሁራን ጉባሄ “ድልድይ የምንገነባበት ወሳኝ ጊዜ ላይ ደርሰናል፣ የዛሬው የካቶሊክ የስነ-ምግባር ነገረ መለኮት አስተምህሮ” በሚል መሪ ቃል በሳራዬቮ ከተማ ተካሂዶ በተላንትናው እለት በተጠናቀቀው ጉባሄ ላይ ባስተላለፉት መልእክት እንደ ሆነ ለመረዳት ተችሉዋል። በእዚህ ጉባሄ ማብቅያ ላይ ርዕሰ ሊቃነ ጳጳሳት ፍራንቸስኮስ መልእክት ማስተላላፋቸው የሚታወስ ሲሆን ቅዱስነታቸው ለዚህ ጉባሄ ተሳታፊ ለሆኑ የስነ-ምግባር የነገረ መልኮት ምሑራን “ወንድማማችነትን የሚፈጥር ድልድይ ልትገነቡ ይገባል” የሚል ጭብጥ ያዘለ መልእክት ማስተላለፋቸውን ከደረሰን ዘገባ ለመረዳት ተችሉዋል።
